**Výzva na predkladanie cenových ponúk**

**Zákazka podľa § 117 Zákona č.343/2015 o verejnom obstarávaní a o zmene a doplnení niektorých zákonov (ďalej len zákon).**

Názov zákazky**: Poskytovanie súkromnej bezpečnostnej služby pre objekty Trhová 2 a podzemné garáže na ulici Vajanského v Trnave**

1. ***Názov, adresa a kontaktné miesto verejného obstarávateľa:***

Názov organizácie: **:** **STEFE Trnava,** s.r.o. Františkánska 16, 917 32 Trnava

IČO: 36 277 215

Kontaktné miesto: Františkánska 16, 917 32 Trnava

Kontaktná osoba: JUDr. Ing. Eva Kolláriková, PHD., MBA, konateľ

Ing. Ondrej Borguľa, konateľ

Verejné obstarávanie na základe objednávky zabezpečuje zástupca verejného obstarávateľa:

**NYX s.r.o**. Šenkvická cesta 16/O, 902 01 Pezinok,

**Pracovisko: Skladová ul. č. 6, 917 21 Trnava**

**Kontakt:** [**urs@stonline.sk**](mailto:urs@stonline.sk) **, 0905 598 503**

***Predmet zákazky:***

- **Služba**

1. ***Opis zákazky****:*

Na základe Zmluvy o poskytovaní súkromných bezpečnostných služieb, ktorá je súčasťou tejto Výzvy poskytovať strážnu službu v rozsahu definovanú v harmonogramoch vypracovaných samostatne pre každý objekt.

***2.1 Miesto poskytovania služby****:*

- Nebytový priestor Trhová 2 Trnava

- Garáže na Vajanského ulici v Trnave

***3 . Termín poskytovania služby:*** 01.01.2020 do 31.12.2020

* 1. ***Rozdelenie predmetu zákazky na časti***: NIE
  2. ***Variantné riešenia*:** NIE
  3. ***Jazyk ponuky:*** Slovenský
  4. ***Mena:*** EUR

***Obhliadka predmetu zákazky:***

Verejný obstarávateľ odporúča záujemcom vykonať obhliadku miesta výkonu strážnej služby pre získanie informácií na spracovanie ponuky. Termín obhliadky si dohodnú telefonicky na č.t. +421 907 757 487 správca p. Branislav Mosný.

**Predpokladaná hodnota zákazky:**  nižšia ako je limit pre zákazku s nízkou hodnotou s platnosťou od 01.01.2020

1. ***Hlavné podmienky financovania a platobné podmienky alebo odkaz na dokumenty, v ktorých sa uvádzajú***: Predmet zákazky bude financovaný z rozpočtu verejného obstarávateľa. Verejný obstarávateľ neposkytne preddavky ani zálohy na predmet zákazky.
2. ***Podmienky účasti záujemcov****:* Záujemca spolu s ponukou /Príloha č. 1/ zašle fotokópiu dokladu o oprávnení poskytovať požadovanú službu s uvedením požadovanej činnosti k predmetu zákazky .

Ďalšie podmienky účasti:

Vyplnený návrh zmluvy podpísaný štatutárnym zástupcom uchádzača, kde uchádzač okrem údajov uchádzača vyplní cenu za 1osobohodinu výkonu strážnej služby

Úspešný uchádzač k podpisu Zmluvy doloží:

-doklad o oprávnení podnikať / poskytovať požadovanú službu/ originál, alebo overenú

kópiu nie starší ako 3 mesiace

1. ***Lehota na predkladanie ponúk****:* **05.12.2020 do 10.00 hod. elektronicky na adresu zástupcu verejného obstarávateľa:**

[**urs@stonline.sk**](mailto:urs@stonline.sk)

alebo písomne na adresu zástupcu verejného obstarávateľa: **NYX spol. s r.o., Skladová ul. č. 6, 917 01 Trnava,** poštou, alebo osobne v čase od 09,00 do 16,00 hod

1. ***Kritériá na hodnotenie ponúk:*** verejný obstarávateľ vyhodnocuje ponuky na základe určeného kritéria na vyhodnotenie ponúk. V súlade s § 44 ods.3, písm. c/ zákona 343/2015 o verejnom obstarávaní sa ponuky vyhodnocujú na základe:

**Najnižšej ceny** za 1 osobohodinu  tvare cena bez DPH, DPH a cena celkom t.i. cena vrátane DPH. Cenová ponuka musí obsahovať všetky náklady uchádzača a je konečná. Ak uchádzač nie je plátcom DPH túto skutočnosť uvedie v ponuke.

Ako platná ponuka bude akceptovaná iba ponuka spĺňajúca všetky vyžadované náležitosti.

***9 Podmienka na získanie súťažných podkladov***: Neuplatňuje sa, všetky informácie potrebné k vypracovaniu ponuky sú obsiahnuté v tejto výzve a jej prílohách.

***10 Lehota viazanosti ponúk***: do 31.12.2019

***12 Zverejnenie:*** Táto Výzva je zverejnená dňa 25.11.2019 na webovej stránke alebo verejnej tabuli  verejného obstarávateľa a následne zaslaná štyrom potencionálnym uchádzačom na vypracovanie ponuky.

***13 Doplňujúce informácie****:* Verejný obstarávateľ si vyhradzuje právo zrušiť zadanie zákazky v prípade, ak ponuka uchádzačov výrazne presiahne verejným obstarávateľom predpokladanú stanovenú sumu alebo všetky ponuky budú pre neho inak neprijateľné.

V Trnave, 22.11.2019 **Ing. Milan Kakalík**

zástupca verejného obstarávateľa

Prílohy:

1. Ponuka uchádzača
2. Harmonogram - podzemné garáže Vajanského ul. v Trnave
3. Harmonogram – nebytové priestory, Trhová 2 v Trnave
4. Návrh zmluvy

###### Príloha č.1

###### PONUKA - NÁVRH PLNENIA KRITÉRIA

Vyplní uchádzač a predloží na začiatku svojej ponuky za obsahom ponuky.

**UCHÁDZAČ :**

názov

adresa

štatutár (i)

IČO

DIČ

telefón

e-mail

**Cena služby –** **„Poskytovanie súkromnej bezpečnostnej služby pre objekty Trhová 2 a podzemné garáže na ulici Vajanského 2, v Trnave“**

|  |  |  |  |
| --- | --- | --- | --- |
| Popis | Cena v € bez DPH | DPH v € | Cena v€ s DPH |
| **Cena za 1 osobohodinu**  **strážnej služby** |  |  |  |

**Uchádzač zároveň prehlasuje, že:**

- súhlasí s návrhom zmluvy predloženej obstarávateľom,

- porozumel súťažným podkladom,

- rešpektuje etický kódex vo verejnom obstarávaní pod hrozbou porušenia profesijných povinností (porušenie kódexu je považované za pokus o neoprávnené ovplyvnenie postupu verejného obstarávania),

**Uchádzač vyznačí** (napr. zakrúžkovaním, podfarbením alebo iným spôsobom) či je:

a) **mikro podnik** (podniky, ktoré zamestnávajú menej než 10 osôb a ktorých ročný obrat a/alebo celková ročná súvaha neprekračuje 2 milióny EUR);

b) **malý podnik** (podniky, ktoré zamestnávajú menej ako 50 osôb a ktorých ročný obrat a/alebo celková ročná súvaha neprekračuje 10 miliónov EUR);

c) **stredný podnik** (podniky, ktoré nie sú mikro podnikmi ani malými podnikmi a ktoré zamestnávajú menej ako 250 osôb a ktorých ročný obrat nepresahuje 50 miliónov EUR a/alebo celková ročná súvaha nepresahuje 43 miliónov EUR).

Dátum: ........................

…….................................. p pečiatka a podpis uchádzača

**Príloha č. 2**

**Harmonogram**

**Pre výkon súkromnej bezpečnostnej služby, vykonávanej na základe uzatvorenej Zmluvy č...... so spoločnosťou STEFE Trnava, s.r.o.**

Harmonogram na realizáciu výkonov pri zabezpečení strážnej služby pracovníkmi ..............(ďalej len bezpečnostní pracovníci) v objekte **podzemných garáží v Trnave na Vajanského ulici**.

**Spôsob výkonu strážnej služby**

Strážna služba je vykonávaná v rozsahu:

|  |  |  |
| --- | --- | --- |
|  | **1. Zmena**  **od 7:00 hod. do 19:00 hod.** | **2. Zmena**  **od 19:00 hod. do 7:00 hod.** |
| Pondelok | 1 Bezpečnostný pracovník | 1 Bezpečnostný pracovník |
| Utorok | 1 Bezpečnostný pracovník | 1 Bezpečnostný pracovník |
| Streda | 1 Bezpečnostný pracovník | 1 Bezpečnostný pracovník |
| Štvrtok | 1 Bezpečnostný pracovník | 1 Bezpečnostný pracovník |
| Piatok | 1 Bezpečnostný pracovník | 1 Bezpečnostný pracovník |
| Sobota | 1 Bezpečnostný pracovník | 1 Bezpečnostný pracovník |
| Nedeľa | 1 Bezpečnostný pracovník | 1 Bezpečnostný pracovník |

Výkon služby cez štátne sviatky je s rozdelením ako cez soboty a nedele.

Odberateľ má právo požiadať o posilnenie výkonu strážnej služby v čase mimoriadnych bezpečnostných opatrení.

**Príloha č.3**

**Harmonogram**

**Pre výkon súkromnej bezpečnostnej služby, vykonávanej na základe uzatvorenej Zmluvy č...... so spoločnosťou STEFE Trnava, s.r.o.**

Harmonogram na realizáciu výkonov pri zabezpečení strážnej služby pracovníkmi .........(ďalej len bezpečnostní pracovníci) v objekte nebytových priestorov v Trnave na **Trhovej ulici č. 2**.

**Spôsob výkonu strážnej služby**

Strážna služba je vykonávaná v rozsahu:

|  |  |  |
| --- | --- | --- |
|  | **1. Zmena** | **2. Zmena** |
| 1 Bezpečnostný pracovník | 1 Bezpečnostný pracovník |
| Pondelok | 0 | od 20:00 hod. do 6:00 hod. |
| Utorok | 0 | od 20:00 hod. do 6:00 hod. |
| Streda | 0 | od 20:00 hod. do 6:00 hod. |
| Štvrtok | 0 | od 20:00 hod. do 6:00 hod. |
| Piatok | 0 | od 20:00 hod. do 6:00 hod. |
| Sobota | od 6:00 hod. do 18:00 hod | od 18:00 hod. do 6:00 hod. |
| Nedeľa | od 6:00 hod. do 18:00 hod | od 18:00 hod. do 6:00 hod. |

Výkon služby cez štátne sviatky je s rozdelením ako cez soboty a nedele.

Odberateľ má právo požiadať o posilnenie výkonu strážnej služby v čase mimoriadnych bezpečnostných opatrení.

# Zmluva č..../2019

**o poskytovaní súkromných bezpečnostných služieb,**

**uzavretá v zmysle ustanovenia § 269 ods. 2 Obchodného zákonníka**

**Zmluvné strany**

**Odberateľ:**  **STEFE Trnava, s.r.o.**

Sídlo: Františkánska 16, 917 32 Trnava

Bankové spojenie: UniCredit Bank Slovakia a.s.

Č. účtu: SK12 1111 0000 0010 3410 7003

IČO: 36 277 215

DIČ: 2022097011

IČ DPH: SK2022097011

Zastúpený: JUDr. Ing. Eva Kolláriková, PhD., MBA - konateľka a generálna riaditeľka

Ing. Ondrej Borguľa – konateľ

Právna registrácia: Okresný súd Trnava, Oddiel: Sro, Vložka číslo: 17769/T

**Prevádzkovateľ:**

Sídlo: ..............................

Korešpondenčná adresa: ..............................

Bankové spojenie: ..............................

Číslo účtu: ..............................

IČO: ..............................

DIČ: ...............................

IČ DPH: ...............................

Zastúpený: ...............................

Právna registrácia: ...............................

uzatvárajú na základe výsledku verejnej súťaže na zabezpečenie strážnej a informačnej služby v spravovaných objektochSTEFE Trnava, s.r.o., nasledovnú zmluvu :

## Článok I.

## Predmet záväzkov

1.1. Prevádzkovateľ sa zaväzuje

1. vykonávať strážnu službu podľa § 3 písm. a),b),c) zákona č. 473/2005 Z.z. o súkromnej bezpečnosti v znení neskorších predpisov v objektoch odberateľa v Trnave na Trhovej ulici č. 2, Vajanského ulici a  podľa dispozícií, stanovených dohodou zmluvných strán v „*Smernici pre výkon strážnej služby*“;

1.2. Odberateľ sa zaväzuje :

1. zaplatiť za poskytnuté služby dohodnutú cenu.

## Článok II.

## Spôsob plnenia

2.1. Prevádzkovateľ sa zaväzuje:

1. vypracovať a najneskôr do 7 dní od podpisu tejto zmluvy predložiť odberateľovi návrh „*Smernice pre výkon strážnej služby“* (ďalej len smernica) pre každý objekt samostatne, na základe harmonogramov poskytnutých odberateľom a po jej schválení zmluvnými stranami mu poskytnúť strážnu službu v rozsahu a spôsobom stanovenom v smerniciach; harmonogramy sú súčasťou smerníc a tvoria prílohu č. 1 a 2 tejto zmluvy; vzorové smernice sú k nahliadnutiu u odberateľa.
2. bez zbytočného omeškania vymeniť pracovníka strážnej služby, ak bude kontrolou oprávnenými pracovníkmi odberateľa zistené porušenie povinností vyplývajúcich zo smerníc;
3. písomne poskytovať odberateľovi všetky poznatky z výkonu strážnej služby týkajúce sa ochrany jeho majetku;
4. zabezpečiť výkon strážnej služby v súlade so všeobecne záväznými právnymi predpismi, predovšetkým však zákonom č. 473/2005 Z.z. o súkromnej bezpečnosti a smernicou;
5. zabezpečiť na vlastné náklady evidenčné knihy na vedenie evidencií podľa zákona č. 473/2005 Z.z. o súkromnej bezpečnosti;
6. zabezpečiť preškolenie svojich zamestnancov z predpisov o ochrane pred požiarmi ako aj z predpisov o bezpečnosti a ochrane zdravia pri práci v stráženom objekte, prípadne i z predpisov o obsluhe elektrických zabezpečovacích zariadení na vlastné náklady, pokiaľ tieto sú v objekte zriadené a odberateľ požaduje ich obsluhu vykonávať zamestnancami prevádzkovateľa; preškolenie bude vykonané vždy pred prvým zaradením zamestnanca prevádzkovateľa do výkonu strážnej služby a opakovane raz za rok; jedno vyhotovenie dokumentácie o vykonaných školeniach doručí prevádzkovateľ odberateľovi.

2.2. Odberateľ sa zaväzuje:

1. v súlade s ustanovením § 56 ods. 3 Zákona č. 473/2005 Z.z. o súkromnej bezpečnosti predložiť prevádzkovateľovi príslušné doklady, ktoré potvrdzujú skutočnosť, že je oprávnený užívať majetok, ktorý má byť predmetom ochrany; doklady tvoria prílohu č. 3 tejto zmluvy;
2. do 7 dní od predloženia návrhu smerníc ukončiť pripomienkové konanie k nim a to predovšetkým špecifikovať a konkretizovať všetky svoje požiadavky na výkon služby a tieto písomne zaslať prevádzkovateľovi;
3. písomne oznámiť prevádzkovateľovi každú zmenu v rozsahu alebo spôsobe výkonu strážnej služby;
4. zabezpečiť na vlastné náklady evidenčné knihy na tie evidencie, ktoré požaduje viesť v stráženom objekte nad rámec evidencií stanovených zákonom č. 473/2005 Z.z. o súkromnej bezpečnosti;
5. účinne spolupracovať pri realizácii ochrany jeho majetku, najmä riešiť tie návrhy na zlepšenie ochrany, ktoré nebude môcť riešiť svojimi prostriedkami prevádzkovateľ;
6. bezodplatne poskytnúť prevádzkovateľovi v objekte :
   1. miestnosť na uloženie zvrškov vybavenú skriňami k úschove odevov jeho zamestnancov;
   2. používať sociálne zariadenia v objektoch;
   3. zabezpečiť bezodplatne vykurovanie, osvetlenie a upratovanie strážnic;
7. umožniť stravovanie zamestnancov strážnej služby v jedálni chránených objektov, pokiaľ stravovacie zariadenie je v objektoch zriadené; úhrada nákladov spojených so stravovaním zamestnancov prevádzkovateľa bude predmetom osobitnej dohody prevádzkovateľa a stravovacieho zariadenia;

## Článok III.

## Miesto plnenia

1. Miestom plnenia záväzkov podľa čl. I tejto zmluvy sú objekty spravované odberateľom v Trnave :
   1. nebytové priestory na Trhovej ulici č. 2,
   2. podzemné garáže na Vajanského ulici,

## Článok IV.

## Čas plnenia

1. Zmluva je platná dňom podpisu zmluvnými stranami a účinná od 01.01.2020 a uzatvára sa na dobu určitú do 1.1.2023, s možnosťou jej predĺženia po dohode zmluvných strán do 31.12.2024.
2. Platnosť obchodnej zmluvy končí :
   1. uplynutím doby, na ktorú bola uzatvorená,
   2. vzájomnou dohodou zmluvných strán,
   3. vypovedaním bez uvedenia dôvodu uplynutím 2-mesačnej výpovednej lehoty; výpovedná lehota začína plynúť prvým dňom nasledujúceho mesiaca po doručení písomnej výpovede.

## Článok V.

## Zodpovednosť

1. Prevádzkovateľ zodpovedá za škody na majetku odberateľa, ktoré vzniknú zavineným porušením „*Smernice pre výkon strážnej služby*“.
2. Zmluvné strany berú na vedomie, že prevádzkovateľ má uzavretú podľa § 788 a nasl. Občianskeho zákonníka poistnú zmluvu s ........................, ktorou je kryté poistenie všeobecnej zodpovednosti za škodu a poistenie zodpovednosti za škodu spôsobenú výkonom strážnej služby do výšky ..................€ , a z ktorej sa v takomto prípade bude likvidovať vzniknutá škoda. Poistná zmluva tvorí prílohu č. 4 tejto zmluvy.

## Článok VI.

## Zmluvné pokuty

1. Pre prípad porušenia zmluvných povinností (porušenie *„Smernice pre výkon strážnej služby“*) má odberateľ právo uplatniť zmluvnú pokutu vo výške 100 € pri každom porušení zmluvnej povinnosti. Všetky porušenia zmluvnej povinnosti odberateľ písomne vyznačí v *„Evidenčnej knihe služieb“* s uvedením :
   1. dátumu a času,
   2. popisu porušenia zmluvnej povinnosti,
   3. kto porušenie zistil (meno a funkcia),
   4. podpis určenej osoby, konajúcej v jeho mene.
2. Prevádzkovateľ je zaviazaný pokutu zaplatiť aj keď odberateľovi porušením povinnosti nevznikne škoda.

## Článok VII.

## Cena

1. V zmysle zákona č. 18/1996 Z.z. o cenách sa cena za súkromné bezpečnostné služby podľa čl. I tejto zmluvy stanovuje dohodou zmluvných strán vo výške :

|  |  |  |  |
| --- | --- | --- | --- |
|  | **Cena bez DPH** | **DPH** | **Cena s DPH** |
| **Jednotková cena za 1 osobohodinu výkonu strážnej služby** | € | € | € |

1. K cene služby je podľa Zákona č. 222/2004 Z.z. v znení neskorších predpisov účtovaná daň z pridanej hodnoty.
2. Prevádzkovateľ bude odberateľovi účtovať služby pri ochrane majetku formou daňového dokladu - faktúry mesačne po ich vykonaní a to na základe skutočne poskytnutých výkonov, odsúhlasených písomne odberateľom.
3. Faktúra je splatná na účet prevádzkovateľa najneskôr do 30 dní od jej doručenia odberateľovi.
4. Podľa § 369 ods. 1 Obchodného zákonníka sa zmluvné strany dohodli, že úrok z omeškania je 0,05% z nezaplatenej sumy za každý deň omeškania.

## Článok VIII.

## Vedľajšie ustanovenia

1. Zmluvné strany sa dohodli všetky zmeny tejto zmluvy vykonávať v písomnej forme.
2. Zmluvné strany sa v zmysle ustanovenia § 262 ods. 1 Obchodného zákonníka dohodli, že ich záväzkový vzťah sa spravuje týmto zákonom.
3. Zmluvné strany sa dohodli v záujme zvyšovania kvality poskytovanej služby vykonávať raz polročne vyhodnotenie výkonu strážnej služby a vyhotoviť o tom zápisnicu, ktorú obdrží každá zmluvná strana v 1 exemplári. Zmluvné strany sa zaviazali odstrániť prípadné nedostatky zistené vyhodnotením spôsobom a v lehotách dohodnutých v zápisnici.
4. Zmluvné strany sa dohodli v súlade s ustanovením § 17 a nasl. Obchodného zákonníka považovať za dôverné všetky informácie o druhej strane, ktoré vyplývajú z tejto zmluvy alebo s ktorými sa oboznámili v súvislosti s jej plnením a tieto nebudú rozširovať ani inak zneužívať bez predchádzajúceho písomného súhlasu druhej strany. Záväzok mlčanlivosti a ochrany dôverných informácií zostáva v platnosti 1 rok po ukončení platnosti tejto zmluvy.

## Článok IX.

## Záverečné ustanovenia

1. Zmluva bola vyhotovená v 4 vyhotoveniach, z ktorých každé má platnosť originálu. Každá zo zmluvných strán obdrží 2 vyhotovenia.
2. Smernice a harmonogramy sú nedeliteľné súčasti tejto zmluvy.
3. Zmluvné strany vyhlasujú, že si túto zmluvu pred jej podpisom prečítali, jej obsahu porozumeli, že táto zmluva bola uzavretá dobrovoľne na základe slobodnej vôle, na znak čoho ju vlastnoručne podpisujú.
4. Táto zmluva nadobúda platnosť dňom podpisu a účinnosť nasledujúci deň po jej zverejnení na webovom sídle spoločnosti STEFE Trnava s.r.o., zverejnená dňa ................................... .

V Trnave dňa:

Objednávateľ: Prevádzkovateľ:

**za STEFE Trnava s.r.o. .........................................**

..............................................................

JUDr. Ing. Eva Kolláriková, PhD., MBA , konateľ

konateľka a generálna riaditeľka

............................................................

Ing. Ondrej Borguľa, konateľ